Malé Zlievce

Malé Zlievce sú obec na Slovensku v okrese Veľký Krtíš.

Kultúra a zaujímavosti

Pamiatky 
 Evanjelický kostol, pôvodne zrejme gotická jednoloďová stavba s pravouhle ukončeným presbytériom a vežou tvoriacou súčasť hmoty kostola, ktorý vznikol asi okolo polovice 14. storočia. Od prvej tretiny 17. storočia je miestny cirkevný zbor evanjelický. V roku 1633 sa uskutočnila rozsiahla renesančná prestavba kostola. Ďalšia prestavba sa uskutočnila v roku 1798, kedy bola rozšírená loď kostola, donátormi prestavby boli miestni zemania. V tomto období vznikla aj súčasná murovaná veža, keďže pôvodne pri kostole stála iba drevená zvonica. Kostol tak dostal súčasnú barokovo-klasicistickú podobu. Fasády kostola sú členené lizénovými rámami, na veži pilastrami. V interiéri sa nachádza oltár s obrazom Ukrižovaného, datovaný do roku 1636. 
 Ruiny kaštieľa Prónayovcov, barokovej stavby z roku 1709. Ide o blokovú dvojpodlažnú stavbu na pôdoryse obdĺžnika s valbovou strechou a predstavaným rizalitom. Dnes je táto pamiatka v dezolátnom stave a chátra.
 Kúria rodiny Ivanka (číslo domu 7.-8.), klasicistická stavba, pôvodne z roku 1748, dnes prestavaná.
 Klasicistická kúria (číslo domu 5.-6.), obdĺžniková stavba z konca 18. storočia.

Osobnosti obce

Pôsobili tu 
 Ondrej Plachý (* 1755 – † 1810), evanjelický farár, pedagóg, publicista a vydavateľ

Referencie

Iné projekty

Externé odkazy 
 Oficiálna stránka obce
 Stránky o obci
 Okres VK- história a pozoruhodnosti obce

 
Obce okresu Veľký Krtíš